CELEX: 32012D0817
Language: el
Date: 2012-12-19 00:00:00
Title: 2012/817/ΕΕ, Ευρατόμ: Εκτελεστική απόφαση της Επιτροπής, της 19ης Δεκεμβρίου 2012 , για την τροποποίηση της απόφασης 90/185/Ευρατόμ, ΕΟΚ με την οποία επιτρέπεται στην Ελλάδα να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας [κοινοποιηθείσα υπό τον αριθμό C(2012) 9549]

21.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/60
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Δεκεμβρίου 2012
   για την τροποποίηση της απόφασης 90/185/Ευρατόμ, ΕΟΚ με την οποία επιτρέπεται στην Ελλάδα να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας
   [κοινοποιηθείσα υπό τον αριθμό C(2012) 9549]
   (Το κείμενο στην ελληνική γλώσσα είναι το μόνο αυθεντικό)
   (2012/817/ΕΕ, Ευρατόμ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδίως το άρθρο 13,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 375 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (2), η Ελλάδα μπορεί να εξακολουθήσει να απαλλάσσει τις συναλλαγές που αναφέρονται στα σημεία 2, 8, 11 και 12 του παραρτήματος X μέρος B. Οι συναλλαγές αυτές πρέπει να λαμβάνονται υπόψη για τον καθορισμό της βάσης των πόρων ΦΠΑ.
            
         
               (2)
            
            
               Στην περίπτωση της Ελλάδας, η Επιτροπή, βάσει του κανονισμού (ΕΟΚ, Ευρατόμ) αριθ. 1553/89, εξέδωσε την απόφαση 90/185/Ευρατόμ, ΕΟΚ (3) με την οποία επιτρέπεται στην Ελλάδα, με ισχύ από την 1η Ιανουαρίου 1989, να χρησιμοποιεί ορισμένες κατά προσέγγιση εκτιμήσεις κατά τον υπολογισμό της βάσης των ιδίων πόρων ΦΠΑ.
            
         
               (3)
            
            
               Από την 1η Ιουλίου 2010, η Ελλάδα φορολογεί τις συναλλαγές που αναφέρονται στο σημείο 2 του παραρτήματος X του μέρους B της οδηγίας 2006/112/ΕΚ. Η σχετική εξουσιοδότηση που είχε χορηγηθεί, θα πρέπει να καταργηθεί με ισχύ από την εν λόγω ημερομηνία.
            
         
               (4)
            
            
               Από την 22α Αυγούστου 2011, η Ελλάδα φορολογεί τις συναλλαγές που αναφέρονται στο σημείο 8 του παραρτήματος X του μέρους B της οδηγίας 2006/112/ΕΚ. Η σχετική εξουσιοδότηση που είχε χορηγηθεί, θα πρέπει να καταργηθεί με ισχύ από την εν λόγω ημερομηνία.
            
         
               (5)
            
            
               Η Επιτροπή κάλεσε την Ελλάδα να ελέγξει κατά πόσον οι εν λόγω εξουσιοδοτήσεις που είχαν χορηγηθεί σε αυτήν χωρίς ρητό χρονικό περιορισμό, εξακολουθούσαν να είναι αναγκαίες και να ενημερώσει σχετικά την Επιτροπή. Η Ελλάδα επιβεβαίωσε ότι δύο εξουσιοδοτήσεις για τη χρησιμοποίηση κατά προσέγγιση εκτιμήσεων για τις συναλλαγές που αναφέρονται στα σημεία 2 και 8 του παραρτήματος X του μέρους B της οδηγίας 2006/112/ΕΚ δεν θα εφαρμόζονται πλέον.
            
         
               (6)
            
            
               Στην περίπτωση της Ελλάδας, αυτή αναγνώρισε ότι, όσον αφορά το παράρτημα X μέρος B σημεία 11 και 12, η ανάγκη χρησιμοποίησης κατά προσέγγιση εκτιμήσεων δεν είναι πλέον δικαιολογημένη, δεδομένου ότι το Υπουργείο Άμυνας παρέχει στοιχεία με μεγαλύτερο βαθμό ανάλυσης.
            
         
               (7)
            
            
               Για λόγους σαφήνειας και διαφάνειας των κανόνων της Ένωσης, οι διατάξεις οι οποίες έχουν περιπέσει σε αχρηστία ή έχουν παύσει να παράγουν αποτελέσματα θα πρέπει να καταργηθούν.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της συμβουλευτικής επιτροπής ιδίων πόρων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Στο άρθρο 1 της απόφασης 90/185/Ευρατόμ, ΕΟΚ, το σημείο 1 καταργείται.
   2.   Στο άρθρο 1 της απόφασης 90/185/Ευρατόμ, ΕΟΚ, το σημείο 3 καταργείται.
   3.   Στο άρθρο 1 της απόφασης 90/185/Ευρατόμ, ΕΟΚ, το σημείο 5 καταργείται.
   4.   Στο άρθρο 1 της απόφασης 90/185/Ευρατόμ, ΕΟΚ, το σημείο 6 καταργείται.
   Άρθρο 2
   Η παρούσα απόφαση απευθύνεται στην Ελληνική Δημοκρατία.
   
      Βρυξέλλες, 19 Δεκεμβρίου 2012.
      
         
            Για την Επιτροπή
         
         Janusz LEWANDOWSKI
         
            Μέλος της Επιτροπής
         
      
   
   
      (1)  ΕΕ L 155 της 7.6.1989, σ. 9.
   
      (2)  ΕΕ L 347 της 11.12.2006, σ. 1.
   
      (3)  ΕΕ L 99 της 19.4.1990, σ. 39.